ઉપરાંત પ્રજાસત્તાક પર્વ SGVP માટે ખાસ મહત્વનું બની રહે છે. કારણ કે છેલ્લા કેટલાંય વર્ષોથી પૂજ્ય માધવપ્રિયદાસજી સ્વામીના સંકલ્પાનુસાર આજના દિવસે શહિદ પરિવારના દીકરા-દીકરીઓને સંસ્થા દ્વારા વિદ્યાસહાય અર્પણ કરવામાં આવે છે. જે લોકોએ દેશના રક્ષણ માટે પોતાની જાતના બલિદાન આપ્યા છે એવા જવાનોના સમર્પણને યાદ કરી ભગવાનના પ્રસાદ સ્વરૂપે આ સહાય અર્પણ કરવામાં આવે છે. આ વર્ષે પણ દીકરાઓને સંતોના હસ્તે તથા દીકરીઓને મહાનુભાવોના હસ્તે વિદ્યાસહાય અર્પણ કરાઇ ત્યારે ઉપસ્થિત તમામ લોકોએ તાળીઓના ગડગડાથી આ પ્રસંગને વધાવી લીધો હતો.